laion/Wikipedia-Exotic huggingface dataset:
קנדל

קנדל הוא שם פרטי ושם משפחה. האם התכוונתם ל... אדוארד קלווין קנדל (אנ') – כימאי אמריקאי, זוכה פרס נובל לפיזיולוגיה או לרפואה אריק קנדל – נוירופסיכיאטר יהודי אמריקני, זוכה פרס נובל לפיזיולוגיה או לרפואה אנשים ששמם הנרי קנדל, ובפרט: הנרי קנדל (אדריכל בריטי) – אדריכל בריטי, שתכנן בישראל המנדטורית מבני ציבור בולטים ותוכניות מתאר ראשוניות לערים אחדות, היה יועץ הנציב העליון לענייני בינוי ערים ומונה למהנדס העיר ירושלים. יוג'ין קנדל – כלכלן ישראלי, בעברו יושב ראש המועצה הלאומית לכלכלה במשרד ראש הממשלה פליקס קנדל – תסריטאי, סופר ומחזאי ישראלי יוצא ברית המועצות פליסיטי קנדל – שחקנית אנגלייה קיי קנדל – שחקנית קולנוע אנגלייה קנדל (עיר) – עיירה באנגליה קנדיל
ג'וליה סרנו

ג'וליה סרנו היא סופרת, משוררת ספוקן וורד, ביולוגית ופעילה טרנסג'נדרית וביסקסואלית אמריקאית. סרנו מתגוררת באוקלנד שבקליפורניה. היא כתבה מספר ספרים העוסקים בנושאים קוויריים ופמיניסטיים. עבודותיה של סרנו פורסמו במספר מגזינים קוויריים ופמיניסטיים, כמו גם ב-San Francisco Chronicle וב-NPR. עבודותיה שימשו גם כחומר לימוד במספר קורסים בלימודי מגדר ברחבי ארצות הברית. סרנו החלה לחוש בדיספוריה מגדרית בגיל 11, ומספר שנים לאחר מכן היא החלה להתלבש בבגדי נשים. בתחילה בסתר אך בהמשך החלה להזדהות כגבר קרוס-דרסר. בשנת 1994 הצטרפה לקבוצת תמיכה לקרוס-דרסרים בקנזס. זמן קצר לאחר מכן, סרנו עברה לסן פרנסיסקו. בסוף שנות ה-90 החלה סרנו להזדהות כטרנסג'נדרית וכביג'נדרית, ובשנת 2001 החלה בהליך רפואי של שינוי מגדרי והחלה להזדהות כאישה טרנסית. סרנו היא פואטרי סלאמרית והופיעה במספר אוניברסיטאות כמו גם באירועים כגון מצעד הגאווה והפסטיבל הלאומי לאומנות קווירית בסן פרנסיסקו. סרנו היא גם ביולוגית העובדת כחוקרת באוניברסיטת קליפורניה בברקלי בתחומי ביולוגיה אבולוציונית והתפתחותית. היא קיבלה את הדוקטורט שלה בביוכימיה וביופיזיקה מולקולרית מאוניברסיטת קולומביה. Either/Or – ספר שירה. בהוצאת ‏Hitter Press, ‏2002. Whipping Girl: A Transsexual Woman on Sexism and the Scapegoating of Femininity. בהוצאת ‏Seal Press, ‏2007. Excluded: Making Feminist and Queer Movements More Inclusive. בהוצאת ‏Seal Press, ‏2013. מדיה וקבצים בנושא ג'וליה סרנו בוויקישיתוף אתר האינטרנט הרשמי של ג'וליה סרנו (באנגלית) תופסת זין - תרגום לעברית לשיר של סרנו. ג'וליה סרנו, ברשת החברתית אקס (טוויטר) ג'וליה סרנו, ברשת החברתית אינסטגרם ג'וליה סרנו, ברשת החברתית Goodreads The National Queer Arts Festival, TransForming Community. אודות ג'וליה סרנו באתרה הרשמי. Whipping Girl: A Transsexual Woman on Sexism and the Scapegoating of Femininity, Seal Press, 2007. Serano's biography, Amazon.com.
סן פרננדו (טרינידד)

סן פרננדו (בספרדית: San Fernando) היא עיר השוכנת בחלקו הדרום-מערבי של האי טרינידד שבטרינידד וטובגו. שטח העיר תחום על ידי נהר גוראקרה מצפון, על ידי נהר אורופוצ'ה מדרום, על ידי הכביש המהיר על שמו של סר סולומון הוצ'וי ועל ידי מפרץ פראיה ממערב. העיר קרויה לעיתים על ידי המקומיים בכינוי "סנדו" (Sando) והיא מהווה את הבירה התעשייתית של טרינדד בשל קרבתה לבית הזיקוק של פוינט א-פייר ולמפעלים נוספים כמו מתקני הפקה לגז טבעי נוזלי, ברזל, פלדה ואלומיניום. התושבים הילידים המקוריים של האזור קראו לו אנפרימה, שמשמעותו "גבעה יחידה" או "ללא מים". גבעת סן פרננדו מתנשאת במרכז העיר. העיר שנקראה סן פרננדו דה נפרימה (San Fernando de Naparima) נוסדה על ידי המושל הספרדי דון חוסה מריה צ'קון ב-1784. במשך הזמן נשמטה הסיומת נפרימה. ב-1783 החלו להתקיים מטעי סוכר רבים סביב לסן פרננדו. העיר צמחה סביב ענף חקלאי זה. צמיחה זו נמשכה לאורך כול המאה ה-19 ובמקום הוקם בית הזיקוק לסוכר הגדול בעולם. פיתוחם של ענף גידול הקקאו וענף הפקת הנפט, סייעו לצמיחתה של סן פרננדו. גידולה של העיר היוותה אתגר בנוגע לאספקת המים שלה, בעיקר בעונה היבשה. תלונותיהם של התושבים גרמו לדוחות רבים של גאולוגים והידרולוגים בסופה של המאה ה-19 ובראשית המאה ה-20, אך הבעיה נפתרה רק עם השלמת בנייתו של סכר נבט (Navet Dam) בשנות השלושים. בית הזיקוק לנפט בפוינט א-פייר הסמוכה היווה חלק חשוב בהתפתחותה של סן פרננדו בין מלחמת העולם השנייה ועד לשנות השמונים. בית הזיקוק נבנה במהלך המלחמה והיווה את אחד מהתרומות החשובות של המגזר הפרטי למאמץ המלחמתי. הדרישה הגבוהה לנפט בשנות השבעים והשמונים הובילה לפיתוחם של פרברי סן פרננדו, במיוחד של מארבלה בצפון וגאספרילו במזרח. ב-1991 הורחבו תחומי העיר. עקב פיתוחה המהיר של העיר נהרסו רבים מבנייניה העתיקים והיא איבדה מבחינה מסוימת את מורשתה ההיסטורית. מדיה וקבצים בנושא סן פרננדו בוויקישיתוף סן פרננדו, באתר אנציקלופדיה בריטניקה (באנגלית) מפקד 2011
יהודה שוקרון

יהודה שוקרון (נולד בשנת תשל"ב, 1972) הוא שדרן, קריין, חקיין ושחקן חרדי ישראלי. שוקרון נולד בשנת 1972 בראשון לציון. לאחר שחרורו מצה"ל, החל את לימודיו בבית הספר למשחק בית צבי. לאחר מכן עבר קורס רדיו ותקשורת ברדיו לב המדינה, בניהולו ובהדרכתו של גדעון לב ארי. בהמשך שידר ברדיו לב המדינה במשך כשנתיים. לאחר מכן החל בתהליך של חזרה בתשובה ולמד בישיבת נתיבות עולם בבני ברק. עם התקרבותו לדת החל להופיע בהצגות ובסרטים במגזר החרדי, וכחקיין וסטנד-אפיסט באירועים ובתוכניות בידור חרדיות. בשנת 2000 החל לשדר ברדיו קול חי. במהלך השנים שידר את התוכניות: "מגוון על הבוקר", "שירים כבקשתכם", "המצעד המזרחי-חסידי" ו"מסלסלים", וכן קריין מהדורות חדשות במחלקת האקטואליה. בשנת 2009 הצטרף לרדיו קול ברמה שנפתח והגיש שם את "המצעד המזרחסידי" וכן קריין מהדורות חדשות במחלקת האקטואליה. בשנת 2010 שב לרדיו "קול חי" והגיש את התוכניות "שלוש על ישראל", "ילדודס" ובהמשך את התוכנית "שניים בצהריים" יחד עם אלעד כהן. כמו כן קריין וערך מהדורות חדשות במחלקת האקטואליה של התחנה. ב-2011 החל להגיש ב"קול חי" את התוכנית היומית "טובים השניים" יחד עם אלעד כהן בשעה 16:00. בשנת 2012 פתח בקריירת שירה, והוציא לאור את הסינגל "קול ששון", וכן התארח בשיר "שמעה תפילתי" של אלעד שער בשנת 2016 הוציא סינגל שנקרא "לעולם אודך" לקראת נסיעתו לאומן לציון רבי נחמן מברסלב, וכן הוציא דואט עם אייל עובד - 'בלב יודע'. שוקרון מנחה בערוץ הידברות תוכניות שמחות ואירועים מיוחדים. שיחק בהצגה "החיים והמוות ביד הלשון" בהשתתפות שלישיית הופל'ה. משנת 2015 הוא שחקן בחבורת תריג. שיחק שם דמויות כגון גיגי, עישא, צדוק הגבאי, אבורקיק, פיאד, משולעם, דוקי ברברשבילי ועוד. שוקרון נשוי ואב לשניים. מתגורר בגבעת שמואל.
סופית שמש

סופית שמש (שם מדעי: Eurypyga helias) הוא מין של עוף טרופי, קרוב רחוק של העגוראים והרליות, אך שייך לסדרה שונה – סופיות שמש, בה חברים רק הוא והעוף קגו. הוא המין היחיד בסוגו. הסופית היא עוף קטן יחסית ונוצותיה מנומרות ובעלות צבעי הסוואה בגווני אפור, שחור וחום. אך חלקם העליון של נוצות כנפיה אדומות, שחורות וצהובות בוהקות והיא פורשת אותם בעת חיזור או מריבות או להבהיל טורף פוטנציאלי. אורכה 43-48 ס"מ ומשקלה 180-220 גרם. היא נפוצה ביערות גשם טרופיים בדרך כלל גם ליד נהרות מגואטמלה לברזיל וייתכן שגם בדרום מקסיקו. מזונה כולל בעיקר יצורים קטנים כמו תולעים וחרקים שונים שהיא מלקטת מקרקע היער. לסופית השמש 3 תת-מינים: E. h. helias - מצוי בשפלות הטרופיות שבמזרח הרי האנדים, מאגן אורינוקו ועד אמזוניה. E. h. major - מצוי בגבהים שונים מדרום גואטמלה עד אקוודור. E. h. meridionalis - מצוי בדרום מזרח פרו בחלקים הסובטרופיים הנמוכים. מדיה וקבצים בנושא סופית שמש בוויקישיתוף סופית שמש, באתר ITIS (באנגלית) סופית שמש, באתר NCBI (באנגלית) סופית שמש, באתר Animal Diversity Web (באנגלית) סופית שמש, באתר האנציקלופדיה של החיים (באנגלית) סופית שמש, באתר GBIF (באנגלית) סופית שמש, באתר אנציקלופדיה בריטניקה (באנגלית) סופית שמש באתר הרשימה האדומה של IUCN
פוינט פורטין

פוינט פורטין (באנגלית: Point Fortin) היא עיר השוכנת בחלקו הדרום-מערבי של האי טרינידד שבטרינידד וטובגו. העיר שוכנת במרחק של 32 ק"מ מדרום-מערב לסן פרננדו. לאחר גילוי הנפט באזור ב-1906, צמחה העיר להיות מרכזו של הפקת המשאב החיוני וצמחה במיוחד החל משנות הארבעים ועד לשנות השמונים. לאחר סיומה של תקופת השגשוג של ענף הנפט, עברה פוינט פורטין מיתון בשנות השמונים ובית הזיקוק של העיר נסגר. פתיחתו של מתקן ההפקה של גז טבעי נוזלי שיפרה את מצבה הכלכלי של העיר. בראשית המאה ה-20, לפני גילוי הנפט, הייתה פוינט פורטין קהילה חקלאית שפעילותה הכלכלית התרכזה סביב מטעי קקאו וקוקוס. התחבורה אל העיר הייתה באמצעות ספינות קיטור, שכן לא היו אז כבישים סלולים באזור. האזור המיושב היה ממוקם לאורך החוף. רוב רובה של האוכלוסייה שעבדה בתעשיית הנפט הייתה מורכבת מאנשים שהגיעו מכל רחבי טרינידד ללא משפחותיהם. לפיכך, בשנות השלושים מנתה אוכלוסייתה העיר כמה מאות תושבים ולא היו בה בתי ספר או מוסדות אחרים. כדי למשוך כוח אדם איכותי יותר לתעשיית הנפט החלה הממשלה לפתח את העיר ולהקים בה בתי ספר, דואר, תחנת משטרה, בנקים ומוסדות ממשלתיים שונים. בשנות השישים חוותה העיר שקיעה עקב צמצום בשאיבת הנפט. התאוששות מה חלה בעקבות הקמתו של מפעל צמיגים, אך הצמיחה הכלכלית הושגה רק בראשית שנות השבעים כתוצאה מהביקוש המוגבר לנפט והלאמתם של שדות הנפט. מדיה וקבצים בנושא פוינט פורטין בוויקישיתוף אתר האינטרנט הרשמי של פוינט פורטין Trinidad and Tobago - The Commonwealth
הכוחות המזוינים של רומניה

הכוחות המזוינים של רומניה (ברומנית: Forțele Armate Române) או צבא רומניה (ברומנית: Armata României) הוא הארגון המרכזי לשמירת ביטחונה של מדינת רומניה. צבא זה כולל שלוש זרועות עיקריות: צבא היבשה של רומניה, הצי הרומני וחיל האוויר הרומני. בנובמבר 1859, בפקודתו של אלכסנדרו יואן קוזה, הוקם המטה הכללי העליון של צבא רומניה. במאי 1860 חוקק החוק שקבע את העקרונות והצורה בה יודרכו החיילים הרומנים. הגיוס לצבא רומניה בעיתות שלום אינו חובה וניתן להתנדב החל מגיל 18. לפי חוקי רומניה אפשר לגייס בשעת מלחמה את כל הגברים בין הגילים 15–49. בשנת 2004 הוערך מספר הגברים בגילים אלה ברומניה בכחמישה מיליונים. רומניה הצטרפה לנאט"ו ב-29 במרץ 2004. נכון לשנת 2005 מנה כוח האדם של שלוש זרועות הצבא הרומני כ-112,000 חיילים וכ-28,000 אזרחים. ההוצאה הלאומית של רומניה, למימון צבאה, בשנת 2002, הייתה 985 מיליוני דולרים, שהיוו 2.47% מהתל"ג הרומני. מדיה וקבצים בנושא הכוחות המזוינים של רומניה בוויקישיתוף שירות "הארץ", שבע מדינות ממזרח אירופה הצטרפו לנאט"ו, באתר הארץ, 29 במרץ 2004 ערך זה הוא קצרמר בנושא רומניה ובנושא צבא. אתם מוזמנים לתרום לוויקיפדיה ולהרחיב אותו.
ג'ורג'טאון (סנט וינסנט והגרנדינים)

ג'ורג'טאון (באנגלית: Georgetown) היא בירת מחוז שארלוט שבאי סנט וינסנט שבסנט וינסנט והגרנדינים. www.citypopulation.de ערך זה הוא קצרמר בנושא יישובים בקריביים. אתם מוזמנים לתרום לוויקיפדיה ולהרחיב אותו.
יאקוב קנוסן

יאקוב כריסטיאן לינדברג קנוסן (לעיתים: קנודסן; בדנית: Jakob Christian Lindberg Knudsen ; ‏14 בספטמבר 1858, רודינג (אנ') - ‏21 בינואר 1917, בירגרו (אנ')) היה תאולוג וסופר דני. בשנים 1875–1881 הוא למד באוניברסיטת קופנהגן. לאחר סיום הלימודים הוא עבד כמורה ואחר כך היה כומר בכפר. בשנת 1899 קונוסן כתב שאת ספרו הראשון Den gamle præst (The Old Priest). בשנת 1901 הוא עבר להילרוד והקדיש את חייו לכתיבה. בשנים 1913 ו-1916 הוא היה מועמד לקבלת פרס נובל לספרות אך בסופו של דבר לא זכה בו. Den først' af de catilinarisk' Taaler af Marcus Tullius Cicero øwersaat epaa Jysk af Jakob, 1887. Cromwells Datter, 1891. Christelige Foredrag, 1893. Et Gjensyn, 1898. Den gamle præst, 1899. En forlovelse, 1900. Adelbrand og Malfred, 1900. Gjæring – Afklaring, 1902. Sind, 1903. En Gammel Slægt, 1904. For Livets Skyld, 1905. Inger, 1906. Fremskridt, 1907. Livsfilosofi, 1908. Varulven, 1908. Lærer Urup, 1909. To Slægter, 1910. Rodfæstet, 1911. Angst, 1912. En Ungdom, 1913. Mod, 1914. Jyder. Sytten Fortællinger, 1915. Den Gang, 1916. מדיה וקבצים בנושא יאקוב קנוסן בוויקישיתוף יאקוב קנוסן, במסד הנתונים הקולנועיים IMDb (באנגלית) יאקוב קנוסן, באתר MusicBrainz (באנגלית) ערך זה הוא קצרמר בנושא סופרים ובנושא דנים. אתם מוזמנים לתרום לוויקיפדיה ולהרחיב אותו.
שאטובלייר

שאטובלייר (Chateaubelair) היא בירת מחוז(אנ') סנט דייוויד שבאי סנט וינסנט שבסנט וינסנט והגרנדינים. זהו כפר דייגים השוכן על חופו המערבי של האי ומדרום להר הגעש לה סופרייר. העיירה נקראת בקיצור "שאטו" (Chateau) והיא היישוב הרביעי בגודלו במדינה. מוקדי משיכה תיירותיים הם מפלי טריניטי, מפלי דרקויו וממצאים ארכאולוגיים של ההתיישבות של שבטי הקריבים. הכלכלה המקומית מבוססת בעיקר על חקלאות. בשנות התשעים של המאה ה-18 אירעו במקום חלק מאירועי מרידה של שבטי הילידים נגד השלטון הבריטי. www.citypopulation.de ערך זה הוא קצרמר בנושא יישובים בקריביים. אתם מוזמנים לתרום לוויקיפדיה ולהרחיב אותו.
פורט אליזבת (סנט וינסנט והגרנדינים)

פורט אליזבת (באנגלית: Port Elizabeth) היא בירתו של האי בקיה שהוא חלק מאיי הגרנדינים שבסנט וינסנט והגרנדינים. העיירה היא גם בירת מחוז הגרנדינים. מדיה וקבצים בנושא פורט אליזבת בוויקישיתוף St Vincent and The Grenadines - The Commonwealth ערך זה הוא קצרמר בנושא יישובים בקריביים. אתם מוזמנים לתרום לוויקיפדיה ולהרחיב אותו.
פננג

פֶּנַנְג (במלאית: Pulau Pinang, "פּוּלַאוּ פִּינַנְג") היא מדינה במלזיה. המדינה מורכבת משני חלקים: האי פננג, שנמצא במצר מלאקה, וחלק יבשתי בשם סברנג פראי (Seberang Perai) הנמצא בחוף המערבי של חצי האי המלאי. בחלקה היבשתי פננג גובלת בקדה בצפון ובמזרח ובפרק בדרום. בירתה היא ג'ורג' טאון. השם פננג הוא עיוות של השם המלאי פולאו פיננג. משמעות השם פולאו היא אי ומשמעות השם פיננג היא העץ Areca catechu (אנ'), עץ ממשפחת הדקליים שגדל באי. השם התייחס במקור לאי פננג והוא הפך לשם כלל המדינה. האי פננג היה שייך לסולטנות קדה עד המאה ה-18. ב-1786 הסולטאן של קדה מסר את האי לידי נציג חברת הודו המזרחית הבריטית פרנסיס לייט בתמורה לכך שהחברה תגן על הסולטנות מפני סיאם. הבריטים קיוו כי בעזרת המושבה הזו, שהייתה הראשונה שלהם בדרום מזרח אסיה, הם יצליחו לבלום את ההתפשטות של צרפת בהודו-סין ושל הולנד בסומטרה. ב-11 באוגוסט כוחות בריטיים בפיקוד לייט נחתו באי ושינו את שמו ל"אי נסיך ויילס", כהוקרה לנסיך ויילס באותו זמן ג'ורג' הרביעי. לרוע מזלו של הסולטאן, החוזה נחתם על דעת לייט בלבד והחברה עצמה לא התכוונה לעזור לקדה. 1790 לייט חזר בו סופית מהחוזה והסולטאן ניסה לכבוש את האי מחדש, אך ללא הצלחה. לאחר מכן הוא אולץ להעביר באופן רשמי את האי לידי הבריטים תמורת תשלום שנתי. בהמשך האי הוכרז כנמל חופשי כדי למשוך סוחרים מתחנות המסחר ההולנדיות במצר מלאקה. בשנים שלאחר מכן הגיע הלויטננט קולונל ארתור ולסלי כדי לארגן את מערך ההגנה של האי. ב-1800 נכבשה רצועת אדמה על חוף חצי האי המלאי מול האי כדי להגן על האי. לרצועה זו ניתן השם פרובינציית ולסלי על שם ריצ'רד ולסלי, אחיו של ארתור ולסלי ובאותו זמן המושל הבריטי הכללי של הודו. בשלב מסוים שונה שמה של פרובינציית ולסלי לשם הנוכחי, סברנג פראי. ב-1826 הקולוניה אוחדה ביחד עם סינגפור ומלאקה ליצירת הקולוניה מושבות המצרים. תחילה הבירה של הקולוניה הייתה פננג, אך כעבור כמה שנים הבירה הועברה לסינגפור. במחצית השנייה של המאה ה-19 המסחר הבריטי במזרח הרחוק התרחב, בין היתר בשל פתיחת תעלת סואץ ב-1869, והאי הפך למרכז מסחרי גדול. בעקבות כך החלה הגירה גדולה לפננג. ב-1914, במהלך מלחמת העולם הראשונה, הסיירת הקלה הגרמנית אמדן הגיעה לנמל ג'ורג' טאון והטביעה שתי ספינות מלחמה של מדינות ההסכמה. ב-1941, במהלך מלחמת העולם השנייה, האי ספג הפצצות קשות של האימפריה היפנית במסגרת קרב מלאיה עד שנכבש ב-19 בדצמבר. האי שוחרר על ידי בעלות הברית ב-6 בספטמבר 1945. ב-1946 הקולוניה צורפה לאיחוד המלאי, שהפך ב-1948 לפדרציית מלאיה. פדרציית מלאיה קיבלה עצמאות ב-1957 והיא הייתה בין החלקים המרכיבים של מלזיה שנוצרה ב-1963. כיום כלכלת פננג מסתמכת בעיקר על תעשייה ופחות על הנמל של ג'ורג' טאון עקב התפתחותם של נמלים גדולים אחרים במלזיה. בנוסף הכלכלה מסתמכת על חקלאות, חקלאות ימית, דיג וגידול מקנה. כמו כן המדינה היא מרכז בנקאות אזורי. אתר האינטרנט הרשמי של פננג פננג, ברשת החברתית פייסבוק פננג, ברשת החברתית אקס (טוויטר) פננג, ברשת החברתית אינסטגרם פננג, סרטונים בערוץ היוטיוב
חדף הרמון

חַדַּף הָרָמוֹן (שם מדעי: Crocidura ramona) התגלה לראשונה בשנת 1996 במכתש רמון על ידי קבוצת חוקרים ישראליים והוא מין אנדמי לישראל. חדף זה שונה משני המינים האחרים בישראל מבחינה מורפולוגית, צבעו אפור בהיר עד כסוף, צבע גחונו בהיר במעט, והוא קטן יותר מהאחרים. חדף הרמון שונה גם מבחינה גנטית (הן במספר הכרומוזומים שלו וצורתן) וכן מבחינה פילוגנטית. מדיה וקבצים בנושא חדף הרמון בוויקישיתוף חדף הרמון, באתר ITIS (באנגלית) חדף הרמון, באתר NCBI (באנגלית) חדף הרמון, באתר האנציקלופדיה של החיים (באנגלית) חדף הרמון, באתר GBIF (באנגלית) חדף הרמון באתר הרשימה האדומה של IUCN חַדַּף הָרָמוֹן* באתר החברה להגנת הטבע ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
קליפטון (סנט וינסנט והגרנדינים)

קליפטון (באנגלית: Clifton) היא עיירה השוכנת על חופו הדרום-מערבי של האי יוניון שבקבוצת איי הגרנדינים שבסנט וינסנט והגרנדינים. קליפטון מונגשת על ידי נמל התעופה יוניון איילנד. מדיה וקבצים בנושא קליפטון בוויקישיתוף strategic action plan for the clifton harbour, union island, עמוד 14 ערך זה הוא קצרמר בנושא יישובים בקריביים. אתם מוזמנים לתרום לוויקיפדיה ולהרחיב אותו.
תסמונת נפריטית

תסמונת נפריטית (Nephritic syndrome) היא הפרעה כלייתית לא ספציפית, שכוללת אוסף של תסמינים הקשורים שמקורם בהפרעות בגלומרולוס. בתסמונת זו נפגעים הגלומרולוס מה שמביא לכך שחלבונים ותאי דם אדומים חודרים אל השתן (מצבים שנקראים פרוטאינוריה והמטוריה בהתאמה), למרות שבמצב תקין הם אינם אמורים כלל להופיע שם. בבדיקת השתן ימצאו תאים אדומים, גלילים אדומים, וכן פרוטאינוריה קלה. בשונה מתסמונת נפריטית, תסמונת נפרוטית מאופיינת בחלבונים בשתן בלבד המופיעים ברמות גבוהות יותר מאשר בתסמונת הנפריטית. כמו בתסמונת נפרוטית, בתסמונת נפריטית תיתכן היפואלבומניה בעקבות מעבר אלבומין מהדם אל השתן. המטוריה יכולה להיגרם על ידי דימום במקומות שונים בדרכי השתן. אולם, במידה ומופיעים גלילים אדומים, סביר יותר להניח שמקור הדימום הוא בנפרון ושמדובר בתסמונת נפריטית. התסמונת אינה מחלה כשלעצמה אלא מכלול של סימפטומים. לפיכך, הטיפול בתסמונת תלוי בגורמים להופעתם של אותם סימפטומים והוא יכלול בדרך כלל מעכבי ACE ואנטיביוטיקה וכן איזון רמות אשלגן בשל נטייה להיפרקלמיה. כיום החלוקה לתסמונת הנפרוטית והתסמונת הנפריטית מפנה את מקומה להבנה כי לרוב אין חלוקה מדויקת בין השתיים וכי רוב החולים יציגו הסתמנויות שישלבו בין התסמינים של שתי התסמונות. המטוריה - דם בשתן, יחד עם נוכחות של גלילים אדומים. פרוטאינוריה - עד 3.5 גרם חלבון באיסוף שתן של 24 שעות (בילדים מקובל ערך נמוך יותר של 50 מ"ג לק"ג משקל גוף באיסוף של 24 שעות). יתר לחץ דם - ברמה קלה. אורמיה - בעקבות הצטברות חומרי פסולת בגוף. לפעמים תתפתח גם אי ספיקת כליות שתכלול: אוליגוריה - מיעוט מתן שתן. אזוטמיה - רמות חנקן גבוהות בדם. התסמונת הנפריטית מופיעה בדרך כלל על רקע תגובה דלקתית התוקפת את הכליה. תגובה דלקתית זו נוצרת כתוצאה מזיהום או בעקבות מחלות דלקתיות, מחלות אוטואימוניות וכן מחלות תורשתיות. התגובה החיסונית גורמת לקישור נוגדנים לחלבונים בגלומרולוס או לשקיעה של קומפלקסים אימונים, דבר שגורם להרס כלי הדם הקטנים ולפגיעה כלייתית שמתבטאת בתסמונת נפריטית. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דלקת פקעיות הכליה

דלקת פקעיות הכליה, נקראת גם גלומרולונפריטיס (Glomerulonephritis, וכן GN), הוא מונח המשמש לתיאור מספר מחלות כליה למשל נפרופתיה של IgA. רוב המחלות מאופיינות בדלקת של הגלומרולוס, ומכאן שם המונח. לא לכל המחלות יש בהכרח מרכיב דלקתי. כיוון שלא מדובר במחלה אחת, הגדרתו תלויה בסוג המחלה הספציפית: התסמינים יכולים לכלול המטוריה בלבד, פרוטאינוריה בלבד, או שניהם גם יחדיו. מחלה זו מסווגת לכמה דפוסים פתולוגיים שונים, שמחולקים לשניים עיקריים: גלומרולונפריטיס עם שגשוג תאים, או ללא שגשוג. אבחון דפוס המחלה חשוב לבחירת הטיפול. גלומרולונפריטיס ראשוני נובע ממחלות בכליה עצמה. גלומרולונפריטיס שניוני נובע מזיהומים, תרופות, הפרעות מערכתיות שונות כמו זאבת או בעקבות סוכרת. מדיה וקבצים בנושא דלקת פקעיות הכליה בוויקישיתוף ערך זה הוא קצרמר בנושא מחלות. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אקלים תת-ארקטי

אקלים תת-ארקטי הוא אקלים יבשתי המתאפיין בחורף ארוך ובקיץ קצר וקריר. האקלים נפוץ בתוך שטחי היבשות, הרחק מגורמים ממתנים המגיעים מן האוקיינוסים, באזור קווי הרוחב 50°-70° צפון. על-פי שיטת קפן לסיווג אקלימים, אקלים זה כולל שש גרסאות שונות: Dfc, Dwc, Dfd, Dwd, Dsc, Dsd. האות הראשונה (D) מציינת כי מדובר באקלים יבשתי, האות השנייה (s, w או f) מציינת את העונה היבשה (חורף, קיץ או ללא - בהתאמה) והאות השלישית מציינת את רמת החום ואורך הקיץ (c עבור קיץ בעל שלשה חודשים או פחות עם טמפרטורה ממוצעת מעל C°‏ 10 ו־d לציון עונת קיץ קצרה וקרה אף יותר). מתוך שש האפשרויות, הנפוצה מכולם היא Dfc, כלומר ללא עונה יבשה, והקיץ קצר וקר - אך לא במידה קיצונית. באזורים גבוהים במיוחד באיראן, טג'יקיסטן, טורקיה וצפון-מערב ארצות הברית (מערב וושינגטון, מערב אורגון ואיידהו) קיים אקלים תת־ארקטי, המסווג כ-Dsc, כלומר הקיץ ללא משקעים והחורף קר במיוחד. קיימים גם מקומות הסמוכים לאוקיינוסים ובכל זאת בשל מיקומם בסמוך לקטבים, האקלים הוא תת־ארקטי, כמו במחוז קמצ'טקה ומחוז סחלין שברוסיה. האקלים התת־ארקטי מציג את שינוי הטמפרטורות הקיצוניים ביותר במהלך העונות. בחורף הטמפרטורה צונחת עד ל־C°‏ 40-, ובקיץ הטמפרטורה יכולה להגיע עד ל־C°‏ 30. הקיץ קצר, לרוב לא יותר משלשה חודשים (אך לפחות חודש אחד, כדי להיחשב בקטגוריה זו ולא יותר מ־100 ימים). בשל הטמפרטורות הנמוכות בחורף והקיץ הקצר, האדמה בעומק של מטרים ספורים קפואה באופן תמידי, דבר הקובע את אופי הצמחייה. בנוסף, באקלים התת־ארקטי המשקעים נדירים ובכמויות קטנות יחסית, לרוב לא יותר מ־380 מ"מ בשנה. יוצאי דופן הם האזורים הגבוהים בעלי האקלים התת־ארקטי, שם בשל עננות אורוגרפית כמות המשקעים יכולה להיות עצומה. כך למשל בהר וושינגטון, שם הטמפרטורות מקבילות לאקלים התת־ארקטי, אך כמות המשקעים הממוצעת מגיעה עד ל־246 ס"מ בשנה, כשהשיא הוא 330 ס"מ. תופעה דומה מתרחשת במחוז חברובסק, שם משקעים רבים מגיעים מן הים. גם בחצי האי לברדור, בעל האקלים התת־ארקטי, יורד עד כ־1,300 מ"מ משקעים בשנה (כמות השווה למשקעים ביערות גשם) בשל השקע האיסלנדי. הצמחייה אינה מגוונת, כאשר רק מעט מיני צמחים מסוגלים לשרוד את חודשי החורף הקרים. יחד עם זאת, בשל העובדה שהימים בעונת הקיץ ארוכים במיוחד (בשל המיקום בקווי הרוחב קרוב לקטבים), ניתן לגדל ירקות במהלך ימי הקיץ למרות מספר הימים הקצר. היערות מורכבים לרוב ממחטניים (טייגה). בין הערים בעלי אקלים תת־ארקטי ניתן למנות את מורמנסק ברוסיה, ילונייף בטריטוריות הצפון-מערביות של קנדה ופיירבנקס באלסקה (כולן Dfc); הומר באלסקה (Dsc) ומחוז מואה בחיילונגג'יאנג שבסין (Dwc). הערים ורחויאנסק (Dfd) ואוימיאקון (Dwd) הפכו לסמל למגורים למרות מזג אוויר קר וקשה במשך מרבית חודשי השנה. אקלים תת-ארקטי, באתר אנציקלופדיה בריטניקה (באנגלית) http://people.eng.unimelb.edu.au/mpeel/koppen.html https://www.mountwashington.org/experience-the-weather/mount-washington-weather-archives/normals-means-and-extremes.aspx
גביע דייוויס 1958

גביע דייוויס 1958 הייתה התחרות ה-47 במניין מאז ייסוד התחרות. מחזיקי הגביע היו נציגי אוסטרליה ומשחק הגמר נערך בבריזביין, אוסטרליה. לתחרות נרשמו 36 נבחרות שחולקו ל-3 בתים- "בית אמריקה", "בית אירופה" ו"בית המזרח". בין מנצחי הבתים נערכו משחקים על הזכות להתמודד עם מחזיקת הגביע על התואר. המשחק על התואר נערך ב-31-29 בדצמבר 1958 בבריזביין, אוסטרליה. נבחרת אוסטרליה הפסידה לנבחרת ארצות הברית עם תוצאה 2:3. בכך נבחרת ארצות הברית זכתה בתואר בפעם ה-18 בסך הכל. הבית כלל 7 נבחרות לרבות ישראל. הבית כלל 24 קבוצות, כולל ברזיל, מקסיקו, צ'ילה, הודו ומצרים. לאחר משחקים מוקדמים החלו משחקי רבע הגמר. הבית כלל 5 נבחרות. במשחק המוקדם יפן ניצחה את תאילנד המשחקים נערכו במהלך דצמבר 1958 באוסטרליה בשנת 1958 נבחרת ישראל שובצה בבית אמריקה ושיחקה נגד נבחרת ארגנטינה. נתונים על התחרות
סור

האם התכוונתם ל... סוור (מקצוע) – אדם הטוען ופורק משאות סו"ר – שירות הביון הנגדי והחיצוני של רוסיה ז'אק דה סור – שודד ים צרפתי פרננדו סור – מלחין ספרדי אבין סור – דמות גיבור-על דה-סוור – מחוז בצרפת סוור (קומונה) (אנ') – עיר ליד פריז הסכם סוור – הסכם שלום בין האימפריה העות'מאנית ומדינות ההסכמה סואר (ריין) – נהר בצרפת וגרמניה סור (עומאן) – עיר בעומאן סורה
גרו איסלט

גרו איסלט (Gros Islet) היא עיירה המשמשת כבירת מחוז הנושא את אותו שם שבסנט לוסיה. העיירה ממוקמת בחלקו הצפוני של האי. במקור היה זה כפר דייגים שקט וכיום היא הפכה להיות אחד היעדים התיירותיים הפופולריים במדינה. המקום יושב לראשונה על ידי שבטי הקריב ואולי גם על ידי הארווק. הזיהוי הראשון של המקום מופיע על גבי מפה צרפתית משנת 1717. היישוב הוקם ככל הנראה על ידי מתיישבים צרפתים ממרטיניק ב-1749. ב-1778, כנקמה על הכרזת מלחמה של הצרפתים על הבריטים, כבשו הבריטים את סנט לוסיה וב-1782 הקימו בגרו איסלט בסיס ימי ובאופן זמני שינו את שם המקום לפורט רודני (Fort Rodney). מדיה וקבצים בנושא גרו איסלט בוויקישיתוף המספר נכון לתושבי העיירה עצמה - www.citypopulation.de, אולם במחוז כולו מתגוררים (נכון ל-2010) 25,210 תושבים From a Village to a Town באתר המחוז.
דנרי

דנרי (Dennery) היא בירת מחוז הנושא את אותו שם בסנט לוסיה. העיירה שוכנת על החוף המזרחי של האי. הפעילות הכלכלית מבוססת על דיג, חקלאות ותיירות. www.citypopulation.de ערך זה הוא קצרמר בנושא יישובים בקריביים. אתם מוזמנים לתרום לוויקיפדיה ולהרחיב אותו.
וויו פור

וויו פור (Vieux Fort) היא בירת מחוז הנושא את אותו שם בסנט לוסיה. המקום קרוי על שמו של מבצר ששימש לתצפית כלפי דרום. במאות ה-18 וה-19 העיירה שמשה כמרכז לתעשיית הסוכר של האי. במהלך מלחמת העולם השנייה בנה צבא ארצות הברית במקום שדה תעופה שלאחר המלחמה הפך לנמל התעופה הראשי של האי. כיום וויו פור היא שער הכניסה לסנט לוסיה וכן פועל בה נמל. זהו גם אזור תעשייתי מפותח. וויו פור, באתר אנציקלופדיה בריטניקה (באנגלית) www.citypopulation.de אתר נמל התעופה אתר הנמל